  Виталий Пронин Концерт ортчиз.Празднике люкаськиз трос калык,  кивалтӥсьёс,  азьветлӥсьёс, гуртоос. Татын ик ӟечкылазы ёросысь Данъян пулэ пыртэм усточиосты но коллективъёсты.Сӥлы каремъёс пӧлы шедизы пӧртэм удысъёсын тыршисьёс, кылсярысь, трактористъёс - Василий Богданов (Кизнерысь коммунальной комплекс), Сергей Богданов (Мичурин нимо колхоз), Сергей Ерёмин («Звезда» колхоз), фермаен кивалтӥсь Надежда Тукташева (Киров нимо колхоз) но мукетъёс. Ваньзэ-ӧвӧлзэ Данъян пулэ пыртэмын 18 мурт но кык коллектив: Кизнерысь шаертодонъя музейысь но Мичурин нимо колхозысь.Шаертодонъя музейлэн директорез  Вера Савельева верамъя,  музеязы 11 мурт тырше, Короленко черкогуртын филиалзы вань на.- Кизнерысь шаертодонъя музеез арлыдо шуыны уг луы, со кылдэмын 1989-тӥ арын. Озьы ке но дорамы лыктэмъёс пусъё музейлэсь пӧртэм материалъёсын, экспозициосын но  тунсыко туспуктэмъёсын узыр луэмзэ. Фондъёсамы утисько 10 сюрслэсь уно экспонатъёс.  2009-тӥ арысен ми интыяським каргуртысь культурая двореце. Нырысетӥ этажамы тодматӥськомы Кизнерлэн кылдон сюресэныз, Быдӟым оже пыриськем аспал адямиосынымы. Вашкалаез яратӥсьёс тубо кыкетӥ этаже, татын ёросмылэн инкуазь узырлыкезлы, удмуртлыклы сӥзем экспозициос ужало. Вань Мултан ужлэн протоколъёсыз, фронтысь гожтэтъёс, вашкала часъёс, обросъёс, туспуктэмъёс. Та вакытэ милям экскурсиосмы но ужрадъёсмы сӥземын 23-тӥ февральлы. Ӧм вунэтэ аспал эшмес, тодосчиез, писателез Василий Ванюшевез, 10-тӥ феврале солы тырмоз  80 арес, - шуэ Вера Савельева.Галина Семёнова Туспуктэм: mykizner.ru Теги: Кизнерёрос  